cyanic-selkie/wikianc huggingface dataset:
হ্যারিয়েট বিচার স্টো
জন্ম ও পরিবার
হ্যারিয়েট ১৮১১ সালের ১৪ই জুন কানেটিকাটের লিচফিল্ডে জন্মগ্রহণ করেন। তার পিতা ক্যালভানিস্ট ধর্মযাজক লাইম্যান বিচার (১৭৭৫-১৮৬৩)। তিনি দাসপ্রথা বিলোপের পক্ষে ছিলেন। তার মাতা রোক্সানা বিচার (জন্ম: ফুটি) একজন ধর্মপ্রাণ মহিলা ছিলেন। স্টো-এর যখন পাঁচ বছর বয়স তখন তিনি মারা যান। রোক্সানার মাতামহ অ্যান্ড্রু ওয়ার্ড ছিলেন মার্কিন স্বাধীনতা যুদ্ধের একজন জেনারেল। ১৩ ভাইবোনের মধ্যে হ্যারিয়েট সপ্তম। তার ভাইবোনদের মধ্যে উল্লেখযোগ্য হলেন বড় বোন ক্যাথরিন বিচার, যিনি একজন শিক্ষাবিদ ও লেখক ছিলেন; ভাই হেনরি ওয়ার্ড বিচার, একজন ধর্ম প্রচারক ও দাসপ্রথা বিলোপ আন্দোলনের সক্রিয় কর্মী; চার্লস বিচার, যিনি পরবর্তীতে মন্ত্রী হয়েছিলেন; এবং এডওয়ার্ড বিচার ছিলেন একজন ভাষাবিজ্ঞানী।
আঙ্কল টমস্‌ কেবিন ও গৃহযুদ্ধ
স্টো তার বড় বোন ক্যাথরিনের কাছে লেখাপড়া শেখা শুরু করেন। ছোটবেলা থেকেই তার বই পড়ার নেশা ছিল। তার সবচেয়ে প্রিয় বই ছিল আরব্য রজনী। ছোটবেলা থেকে তিনি দাসদের ওপর নিষ্ঠুর নির্যাতন দেখে বড় হয়েছেন, বিশেষ করে যুক্তরাষ্ট্রের দক্ষিণাংশে নির্যাতন বেশি ছিল। আমেরিকার দক্ষিণাংশের অঙ্গরাজ্য, অর্থাৎ সাউথ ক্যারোলিনা, লুইজিয়ানা, মিসিসিপি, ফ্লোরিডা, অ্যালাবামা, জর্জিয়া দাসপ্রথার পক্ষে ছিল। ফলে তার মূল পরিকল্পনা ছিল উত্তরাংশের অঙ্গরাজ্যগুলোর (ভার্জিনিয়া, আরকানসাস, নর্থ ক্যারোলিনা অঙ্গরাজ্য) মানুষদের দাসপ্রথার ভয়াবহতা সম্পর্কে জানানো। সে পরিকল্পনা থেকেই তিনি ন্যাশনাল এরায় লিখতে শুরু করেন।
হিপ্পোকুন
গ্রিক পুরাণে হিপ্পোকুন (Ἱπποκόων) নামের কয়েকটি চরিত্র দেখা যায়: হিপ্পোকুনের ছেলেদের নাম ছিল লাইকন, আলকিনাউস, ডোরিক্লেউস, স্কিউস, এনারোফোরাস, ইউরাইতাস, বুকোলাস, ইউতেইকেস, লাইসিথাস, হিপ্পোথুয়াস, তেব্রাস, হিপ্পোকোরাইস্তেস, আলসিমাস, ডোরসিউস, সেব্রাস, ইউমিদেস, এনিসিমাস, আলকোন এবং লিউসিপ্পাস (শেষের তিনজন ক্যালিডোনিয়ান শিকারিদের মধ্যে ছিলেন)। ডিওডোরাস সিকুলাস বলেন তারা বিশ ভাই ছিল, কিন্তু তিনি তাদের নাম বলেননি।
কানাই বরশী বোয়া শিলালিপি
অসমীয়া লিপির মূল ব্রাহ্মী এবং তাঁর বিকশিত রূপ গুপ্ত লিপি বলে নির্দ্ধারণ করা হয়েছে। অসমীয়া লিপিটি অসমের বিভিন্ন স্থানে উদ্ধার হওয়া শিলালেখ তথা তামার ফলকসমূহে ব্যবহৃত লিপির বিকাশপ্রাপ্ত এক রূপ। এই কানাই বরশী বোয়া শিলালিপি বা কানাই বরশী বোয়া শিলার তুরুস্ক ক্ষয়ের ফলকটি হল এখনও পর্যন্ত আবিস্কৃত সম্পূর্ণ অসমীয়া অক্ষরের প্রথম ফলক।
অবস্থান এবং আবিষ্কার
কানাই বরশী বোয়া শিলালিপি বা কানাই বরশী বোয়া তুরষ্ক ক্ষয়ের লিপিটি উত্তর গুয়াহাটিতে অবস্থিত। উত্তর গুয়াহাটির মণিকর্ণেশ্বর মন্দিরের কাছে, রংমহলের পূর্ব দক্ষিণ কোণে থাকা হাবি কটা মুক্ত করায় ফলকটি উদ্ধার হয়।
ফলকটির প্রথম সংবাদ তুলে ধরেন সোণারাম চৌধুরী। তিনি অসম উপত্যকা বিভাগের কমিশনার কর্ণেল পি.আর.টি. গর্ডনকে ফলকটির কথা জানান। গর্ডনে সবিশেষ গুরুত্ব বুঝে 'কামরূপ অনুসন্ধান সমিতি'র ১৯১৯ সালের বছরের অধিবেশনে 'এ রক ইনস্ক্রিপশন'(A Rock Inscription) নামক একটি প্রবন্ধ পাঠ করেন।
পরবর্তী কালে ফলকটির বিষয়ে নানা আলোচনা, প্রবন্ধ প্রকাশ পেয়েছে। সেইগুলির ভিতরে পদ্মনাথ ভট্টাচার্য্য ইণ্ডিয়ান হিষ্টরিকেল কোয়ার্টারলি (Indian Historical Quarterly),(ডিসেম্বর ১৯২৭) এবং কামরূপ শাসনাবলী র ভূমিকায় করা আলোচনা, কনকলাল বরুয়া 'আর্লি হিষ্ট্রী অব কামরূপ' (Early History of Kamrupa) গ্রন্থে, সোণারাম চৌধুরী 'রংমহল' শীর্ষক প্রবন্ধে (আবাহন ২-৫ সংখ্যা), সর্বেশ্বর কটকী 'অসমর শিলর ফলি' (মিলন ১.২, ১৮৪৫ শক) নামের প্রবন্ধ এবং মহেশ্বর নেওগ 'প্রাচ্য-শাসনাবলী'তে করা আলোচনা উল্লেখযোগ্য ।
বিষয়বস্তু
ড০ মহেশ্বর নেওগের প্রাচ্য-শাসনাবলী গ্রন্থে উল্লেখ থাকা মতে ফলকটির পাঠ হ'ল: "শাক ১১২৭ শাকে তুরগ-যুগ্মেশে মধুমাস-ত্রয়োদশে । কামরূপং সমাগত্য তুরুষ্কাঃ ক্ষয়মাযয়ু ।। এর অর্থ হ'ল "১১২৭ শকের চৈত্র মাসের ১৩ দিনের দিনা কামরূপে এসে তুরষ্কগণ ধ্বংসপ্রাপ্ত হয়।" ১২০৬ খ্রীষ্টাব্দে তুর্কী সুলতান মহম্মদ জীবন বকতিয়া যখন কামরূপ আক্রমণ করে, তখন কামরূপ রাজ্যর রাজধানী ছিল উত্তর গুয়াহাটি। সেই সময়ে কামরূপ রাজ্যের রাজা ছিলেন পৃথু। কামরূপী সেনা এবং তুর্কী সেনার মধ্যে প্রবল যুদ্ধ হয়। এই যুদ্ধে কামরূপী সেনা তুর্কী সেনাকে পরাস্ত করে ।
বিশেষত্ব
কানাই বরশী বোয়া শিলার তুরষ্ক ক্ষয়ের ফলক তুরষ্ক সেনা ধ্বংস হওয়ার ঘটনার এক ঐতিহাসিক দলিলই নয়, এটি ত্রয়োদশ শতকের অসমীয়া লিপি বিকাশের কাহিনির এক প্রত্যক্ষ নমুনা। এটিই সম্পূর্ণ অসমীয়া অক্ষরে লিখিত প্রথম ফলক। ফলকটির অক্ষরগুলির বৈশিষ্ট্য হ'ল-
ক)' ক্ষ' অক্ষর আধুনিক রূপ নিয়েছে।
খ) শ,ম,ত,ক ইত্যাদি অক্ষর আধুনিক অক্ষরের সাথে প্রায় এক।
গ) 'ধ' অক্ষরের আকৃতি মাত্রাহীন 'য' র মতো।
জীবন ঘোষ (ক্রিকেটার)
জীবন ঘোষ (জন্ম ২ জানুয়ারী ১৯৪৬) একজন ভারতীয় প্রাক্তন ক্রিকেটার। তিনি বাংলা ও রেলওয়ের হয়ে প্রথম-শ্রেণীর ক্রিকেট খেলেছেন।
করমণ্ডল উপকূল
ভারতীয় উপদ্বীপের দক্ষিণ পূর্ব উপকূলের নাম করমণ্ডল উপকূল (சோழமண்டலக் கடற்கரை)। এটি বঙ্গোপসাগরের সংলগ্ন। এর উপর সমগ্র তামিলনাড়ু ও অন্ধ্রপ্রদেশ রাজ্যের উপকূল অংশ পড়ে। এই উপকূলের দক্ষিণ অংশে উপকূল থেকে একটু জমির ভিতরে পূর্বঘাট পর্বতমালা তীরের সমান্তরালে অবস্থিত। অনেক নদী পুর্ব ঘাটকে কেটে বিচ্ছিন্ন কয়েকটি অংশে ভাগ করেছে।
বিভাগীয় সরকারি গণগ্রন্থাগার, চট্টগ্রাম
ইতিহাস
চট্টগ্রাম মুসলিম ইনস্টিটিউট ১৯৫৯ অধ্যাদেশ অনুযায়ী ১৯৬৩ সালের ২০ ডিসেম্বর স্বল্প পরিসরে এই গ্রন্থাগারের কার্যক্রম শুরু হয়। সরকারি হিসাব অনুযায়ী সে-সময়ে গ্রন্থাগারে গ্রন্থসংখ্যা ছিল প্রায় তিন হাজার এবং দৈনিক পাঠকসংখ্যা ছিল প্রায় গড়ে একশত জন।
সংগ্রহ
বর্তমানে চট্টগ্রাম মুসলিম ইনস্টিটিউট হল ও সাংস্কৃতিক কমপ্লেক্স পুনর্নির্মাণ প্রকল্পের আওতায় গ্রন্থাগারটিও পুনরায় তৈরি করা হচ্ছে। এর আগ পর্যন্ত পুরনো ভবনের গ্রন্থাগারে চারটি পাঠকক্ষ ছিলো এবং নিচ তলায় ছিলো এর প্রশাসনিক এলাকা। দ্বিতীয় তলায় শিশু-কিশোরদের আলাদা পাঠকক্ষ এবং সে উপযোগী বিভিন্ন দেশী-বিদেশী বই। তৃতীয় তলায় ছিলো বিজ্ঞান এবং বাণিজ্য বিষয়ক দেশী-বিদেশী বই ও পত্র পত্রিকা এবং রেফারেন্স। চতুর্থ তলায় সাধারণ পাঠকক্ষ, যেখানে ছিলো ইতিহাস, সংস্কৃতি, সাহিত্য, ক্রীড়া, ধর্ম ইত্যাদি বিষয়ক বিভিন্ন বই। গ্রন্থাগারে প্রায় পঞ্চাশ হাজারের অধিক দেশী-বিদেশী বইয়ের সংগ্রহ ছিল।
দক্ষিণকালী মন্দির
দক্ষিণকালী মন্দির, কাঠমান্ডু উপত্যকার দক্ষিণে (দক্ষিণ) অংশেও এই মন্দিরটি অবস্থিত।
দক্ষিণাকালি নামের উৎপত্তি ব্যাখ্যা করার জন্য বিভিন্ন গল আচার অনুষ্ঠানের পূর্বে বা যাঁর গুরুর পূর্বে কোনও পুরোহিতকে দেওয়া উপহারকে বোঝায়। এই জাতীয় উপহারগুলি ঐতিহ্যগতভাবে ডান হাত দিয়ে দেওয়া হয়। দক্ষিণাকালীর দুটি ডান হাত সাধারণত বরকত ও বরদানের অঙ্গভঙ্গিতে চিত্রিত হয়। তার নামের উত্সের একটি সংস্করণ এসেছে দক্ষিণের দক্ষিণা (দক্ষিণা) বসবাসকারী যম, মৃত্যুর কর্তা। ইয়াম কালী নামটি শুনে, তিনি সন্ত্রাসে পালিয়ে গিয়েছিলেন এবং তাই যারা কালীকে উপাসনা করেন তাদের বলা হয় যে তিনি নিজেই মৃত্যুকে কাটিয়ে উঠতে পেরেছিলেন।
ডান|থাম্ব| দক্ষিণ কালী মন্দির দক্ষিণকালী পৌরসভায় ডান|থাম্ব|350x350পিক্সেল| দক্ষিণ কালী মন্দির
কলিম শরাফী
কলিম শরাফী (৮ মে ১৯২৪ - ২ নভেম্বর ২০১০) হলেন বাংলাদেশের একজন স্বনামধন্য রবীন্দ্র সঙ্গীত শিল্পী, সাংস্কৃতিক ও রাজনৈতিক ব্যক্তিত্ব। তার পূর্ণ নাম মাখদুমজাদা শাহ সৈয়দ কলিম আহমেদ শরাফী। দেশাত্মবোধক গানের ক্ষেত্রেও তার ব্যাপক জনপ্রিয়তা রয়েছে। এর বাইরে তিনি ছয় দশকেরও বেশি সময় ধরে বিভিন্ন প্রগতিশীল রাজনৈতিক কর্মকাণ্ডে নিজেকে জড়িত রেখেছিলেন।
প্রাথমিক জীবন ও শিক্ষা
কলিম শরাফী ভারতের পশ্চিমবঙ্গের বীরভূম জেলার সিউড়ি সদর মহকুমার অন্তর্গত খয়রাদিহি গ্রামে জন্মগ্রহণ করেন৷ কলিম শরাফীর পিতার নাম সামি আহমেদ শরাফী ও মাতার নাম আলিয়া বেগম। মাত্র চার বছর বয়সে মা আলিয়া বেগমকে হারান তিনি। রক্ষণশীল মুসলিম পরিবারে জন্ম নেয়া কলিম শরাফীর আরও দুই বোন রয়েছে। তার পূর্বপুরুষ সোনারগাঁ থেকে এসেছিলেন বীরভূমে। তার হাতেখড়ি হয় আরবি ওস্তাদ আর বাংলা পণ্ডিত মশাইয়ের হাতে। এরপর ১৯২৯ সালে তিনি পাঠশালায় ভর্তি হয়ে শিক্ষাজীবন শুরু করেন। তাঁতিপাড়া প্রাইমারি স্কুলে তৃতীয় শ্রেণি পর্যন্ত পড়াশোনা করে চলে আসেন কলকাতায় বাবা সামি আহমেদ শরাফীর কাছে। এখানে ছাত্রবয়সে তিনি ব্রিটিশ বিরোধী ভারত ছাড়ো আন্দোলনে যোগ দেন। আঠারো বৎসর বয়সে ধরা পড়ে বছর দুই জেল খাটেন। কারাগারেই তিনি কমিউনিস্ট নেতাদের সংস্পর্শে আসেন। পরে ১৯৩৫ সালে ভর্তি হন মাদ্রাসা-ই-আলিয়াতে। ইঙ্গ-পারসীক বিভাগে চতুর্থ শ্রেণিতে ভর্তি হন। সে সময় সাংবাদিক শহীদুল্লাহ কায়সার তার সহপাঠী ছিলেন। তিনি ডাক্তারি পড়তে ভরতি হয়েছিলেন, কিন্তু পড়া শেষ করেন নি। কলিম কলকাতার বিখ্যাত সঙ্গীত বিদ্যালয় 'দক্ষিণী' থেকে ১৯৪৬ থেকে ১৯৫০ পর্যন্ত সঙ্গীত শিক্ষা লাভ করেন। রবীন্দ্র সংগীত শেখেন  শুভ গুহঠাকুরতার কাছে।
প্রাতিস্বিক জীবন
কলিম শরাফী প্রথমবার পরিণয়ে আবদ্ধ হন ১৯৪৯ সালে। প্রথম‌স্ত্রীর সাথে ১৯৫৭ সালে বিচ্ছেদ ঘটার পর ১৯৬৩ সালে দ্বিতীয়বারের মতো দার পরিগ্রহ করেন। কলিম শরাফীর দ্বিতীয় স্ত্রী অধ্যাপিকা নওশেবা খাতুন ঢাকা বিশ্ববিদ্যালয়ে মনোবিজ্ঞান বিভাগে অধ্যাপনা করতেন। কলিম শরাফীর দুই সন্তানের নাম আলেয়া শরাফী এবং আজিজ শরাফী।
সাংস্কৃতিক কর্মকাণ্ড
রক্ষণশীল পরিবার থেকে উঠে আসলেও কলিম শরাফী সাংস্কৃতিক কর্মকাণ্ডে নিজেকে সবসময়ে নিয়োজিত রেখেছেন। সংগীত, নাটক ও প্রগতিশীল সাংস্কৃতিক আন্দোলনের আকর্ষণে তিনি প্রথমে ভাগনাস, পরে রহুরূপীর সঙ্গে যুক্ত হন। ১৯৪৪ সালে তিনি ভারতীয় গণনাট্য সংঘে যোগ দিয়ে কলকাতার হাজরা পার্কে হাজার হাজার দর্শক-শ্রোতার উপস্থিতিতে সর্বপ্রথম গণসঙ্গীত পরিবেশন করেন। এরপর ১৯৪৬ সালে বিখ্যাত গ্রামোফোন কোম্পানি এইচএমভি থেকে বের হয় কলিম শরাফীর প্রথম গণসঙ্গীতের রেকর্ড। প্রায় সাথে সাথেই নিয়মিত শিল্পী হিসেবে তালিকাভুক্ত হন কলকাতা বেতারে। এরপর শুভ গুহঠাকুরতার রবীন্দ্র সঙ্গীত শেখাবার প্রতিষ্ঠান 'দক্ষিণী'তে নিয়মিত রবীন্দ্র সঙ্গীত চর্চা শুরু করেন। এক সময় কলিম শরাফী দক্ষিণীতে যোগ দিয়েছিলেন শিক্ষক হিসেবে। দক্ষিণীতে কলিম শরাফী সঙ্গীতগুরু দেবব্রত বিশ্বাস, হেমন্ত মুখোপাধ্যায় ও সুচিত্রা মিত্রের সাহচর্য পেয়েছিলেন। ১৯৪৮ সালে নীতিগত বিরোধের কারণে মহর্ষি মনোরঞ্জন ভট্টাচার্য, শম্ভু মিত্র, তৃপ্তি মিত্র, অশোক মজুমদার, মোহাম্মদ ইসরাইল, কলিম শরাফী প্রমুখ সংঘ থেকে বেরিয়ে এসে গঠন করেন নাট্যসংস্থা 'বহুরূপী'।
১৯৪৭ এ দেশ বিভাগের পর কলকাতায় আবার শুরু হয় সাম্প্রদায়িক দাঙ্গা। এসময় কর্মহীন হয়ে পড়েন কলিম শরাফী। ১৯৫০ সালে তিনি তার স্ত্রী কামেলা খাতুন ও একমাত্র শিশুকন্যাকে নিয়ে চলে আসেন ঢাকায়। ঢাকায় এসেই ক্যাজুয়াল আর্টিস্ট হিসেবে যোগ দেন রেডিওতে। ১৯৫১ সালে ঢাকা ছেড়ে তিনি চলে যান চট্টগ্রামে। গড়ে তোলেন 'প্রান্তিক' নামে একটি সংগঠন। ১৯৫৬ সালে শেরে বাংলার মন্ত্রিসভাকে বরখাস্ত করে ৯২ ধারা জারি করার ফলে কলিম শরাফীকে আত্মগোপন করতে হয়। সে বছরের শেষ দিকে তিনি আবার ঢাকায় ফিরে আসেন। ঢাকায় 'হ-য-ব-র-ল' নামে একটি সংগঠন গড়ে তোলেন। এ সংগঠনের ব্যানারেই মঞ্চস্থ করেন 'তাসের দেশ' নাটকটি। সে সময় কলিম শরাফীর সহযোগী ছিলেন ড. আনিসুর রহমান ও ড. রফিকুল ইসলাম। ১৯৫৭ সালে চলচ্চিত্রে প্রথমবারের মতো কলিম শরাফী রবীন্দ্র সঙ্গীত গান আকাশ আর মাটি চলচ্চিত্রে। এরপর ১৯৫৮ সালে কলিম শরাফীর গান রেডিওতে সম্প্রচার নিষিদ্ধ করা হয়। স্বাধীনতা পর্যন্ত এই নিষেধাজ্ঞা বহাল ছিলো।
কলিম শরাফী ১৯৬২ সালে সোনার কাজল চলচ্চিত্রে পরিচালক হিসেবে দায়িত্ব পালন করেন। সেখানে সহকারী পরিচালক হিসেবে কাজ করেছিলেন পরবর্তী প্রখ্যাত চলচ্চিত্রকার জহির রায়হান। এ সময় কলিম শরাফীর সঙ্গীত পরিচালনায় নির্মিত প্রামাণ্যচিত্র ভেনিস চলচ্চিত্র উৎসবে পুরস্কার অর্জন করে। তারপর 'সূর্যস্নান ছবিতে পথে পথে দিলাম ছড়াইয়া রে গানটি গেয়ে তিনি শ্রোতামহলে ব্যাপক জনপ্রিয়তা পান। এছাড়া কবিয়াল রমেশ শীলের জীবন নিয়ে একটি তথ্যচিত্রও নির্মাণ করেন কলিম শরাফী। ১৯৬৪ সালে ঢাকায় প্রথম টিভি সেন্টার চালু হলে তিনি সেখানে প্রোগ্রাম পরিচালক পদে যোগ দেন। কলিম শরাফী ১৯৬৯ সালে সত্যেন সেনের সঙ্গে উদীচীর কর্মকাণ্ডে যোগ দেন এবং ১৯৭৭ থেকে প্রায় অনেকগুলো বছর সভাপতি ও সংগঠকের দায়িত্ব পালন করেন। ১৯৭৯ সালে গঠিত হয় 'জাহিদুর রহিম স্মৃতি পরিষদ'। কলিম শরাফী এই উদ্যোগের প্রতিষ্ঠাতা আহ্বায়ক ছিলেন। পরে এই 'জাহিদুর রহিম স্মৃতি পরিষদ'ই 'জাতীয় রবীন্দ্র সঙ্গীত সম্মিলন পরিষদ'-এ পরিণত হয়।
কলিম শরাফী ১৯৮৩ সালের এপ্রিলে 'সঙ্গীত ভবন' নামে একটি সঙ্গীত বিদ্যালয় গড়ে তোলেন। প্রতিষ্ঠাকাল থেকেই শিল্পী কলিম শরাফী এ প্রতিষ্ঠানের অধ্যক্ষের দায়িত্ব পালন করেছেন। কলিম শরাফী একাধিক চলচ্চিত্রে কণ্ঠদান করেছেন ৷ "স্মৃতি অমৃত" তার প্রকাশিত গ্রন্থ৷ তার গানের পনেরোটি ক্যাসেট ও তিনটি সিডি ক্যাসেট প্রকাশিত হয়েছে৷ তিনি শিল্পকলা একাডেমি কাউন্সিল ও শিশু একাডেমি কাউন্সিলের সদস্য হিসেবে দায়িত্ব পালন করেছেন। তাছাড়া বাংলাদেশ বেতার টিভি শিল্পী সংস্থা, বাংলাদেশ রবীন্দ্রসঙ্গীত শিল্পী সংস্থা ও নাগরিক নাট্য অঙ্গনের সভাপতি ছিলেন।
গানের অ্যালবাম সমূহ
সুদীর্ঘ সাংস্কৃতিক জীবনে কলিম শরাফীর মাত্র ৫টি অ্যালবাম প্রকাশিত হয়েছে। এগুলো হলো:
উল্লেখ্য, ১৯৯৭ সালে রবীন্দ্র সংগীত "ভরা থাক স্মৃতিসুধায়" শীর্ষক ক্যাসেটটি কলকাতা হতে প্রকাশিত হয়।
রাজনৈতিক জীবন
পঞ্চাশের মন্বন্তরে কলিম শরাফী দল বেঁধে গান গেয়ে গেয়ে পীড়িত মানুষজনের জন্য অর্থ সাহায্য সংগ্রহ করেছেন। সাথে সাথে তিনি লঙ্গরখানায় খাদ্য বিতরণে আত্মনিয়োগ করেছিলেন। এরপর ১৯৪৫ সালে শরাফী ভর্তি হন হেতমপুর কৃষ্ণনাথ কলেজে। প্রতিকূল রাজনৈতিক পরিস্থিতির কারণে কৃষ্ণনাথ কলেজ ছেড়ে তিনি ভর্তি হন ক্যাম্পবেল মেডিকেল স্কুলে (বর্তমান নীলরতন সরকার মেডিকেল কলেজ ও হাসপাতাল)। তিনি এখানেও পড়াশোনা চালাতে পারেননি। মূলত অর্থনৈতিক কারণেই পড়াশোনার পাট চুকিয়ে ফেলতে হয়। শেষ চেষ্টা হিসেবে ১৯৪৬ সালে সিটি কলেজ, কলকাতায় বাণিজ্য বিভাগে ভর্তি হন। ১৯৪৬ সালেই শুরু হয় সাম্প্রদায়িক দাঙ্গা। এসময় তিনি পূর্বোল্লিখিত গণনাট্য সংঘের হয়ে 'বর্ডার গার্ড'-এর দায়িত্ব পালন করেন। ১৯৪৮ সালে তিনি আবারও গ্রেফতার হন। অবশ্য জিজ্ঞাসাবাদের পর তাঁকে ছেড়ে দেয়া হয়।
নব্বইয়ের স্বৈরাচার বিরোধী আন্দোলনে শিল্পী-সংস্কৃতিকর্মীদের সংগঠিত করার কাজ করেন তিনি। যুদ্ধাপরাধের বিচারের দাবিতে গণ-আদালতে সম্পৃক্ত হওয়ায় ১৯৯১ সালে রাষ্ট্রদ্রোহিতার মামলায় কলিম শরাফীকে অভিযুক্ত করা হয়।
রাষ্ট্রীয় ও বেসরকারি স্বীকৃতি
সঙ্গীত শিল্পে অনন্য অবদানের স্বীকৃতি স্বরূপ জনাব কলিম শরাফী একুশে পদক (১৯৮৫), স্বাধীনতা দিবস পুরস্কার (১৯৯৯), নাসিরউদ্দিন স্বর্ণ পদক (১৯৮৮), বেগম জেবুন্নেছা ও কাজী মাহবুব উল্লাহ স্বর্ণ পদক (১৯৮৭), সত্যজিৎ রায় পুরস্কার (১৯৯৫) এবং শিক্ষা ও সংস্কৃতি চর্চা কেন্দ্র হতে কৃতি বাঙালি সম্মাননা পদক (১৯৮৮)-এ ভূষিত হন। বাংলা একাডেমি ফেলোশিপ, রবীন্দ্র সুবর্ণ জয়ন্তী পাটনা, কলকাতার শিল্প মেলার বঙ্গ সংস্কৃতি, বুলবুল ললিতকলা একাডেমি, সিকোয়েন্স সম্মাননা পদ, রাষ্ট্রপতি আবু সাঈদ চৌধুরী পদক, জাহাঙ্গীরনগর বিশ্ববিদ্যালয় গুণিজন সংবর্ধনা, পশ্চিমবঙ্গের রবীন্দ্রনাথ ঠাকুর ১২৫তম জন্ম বার্ষিকী, ডি-৮ আর্ট অ্যান্ড কালচার ফেস্টিভেল, পাকিস্তান ইত্যাদি অনুষ্ঠানে সম্মানিত হন। সর্বশেষ তিনি বাংলা একাডেমি প্রবর্তিত 'রবীন্দ্র পুরস্কার-২০১০'-এ ভূষিত হন।
মৃত্যু
বর্ষীয়ান সঙ্গীতশিল্পী উচ্চ রক্তচাপ ও ডায়াবেটিসে ভুগে ২০১০ সালের ২রা নভেম্বর সকাল ১১টা ৫৫ মিনিটে নিজ বাসভবনে তিনি মৃত্যুবরণ করেন। ঢাকা বিশ্ববিদ্যালয় মসজিদে নামাজে জানাজ়া শেষে কেন্দ্রীয় শহীদ মিনারে রাষ্ট্রীয় সম্মাননার পর মিরপুর বুদ্ধিজীবী কবরস্থানে তাঁকে সমাহিত করা হয়।
গিদো রোদ্রিগেস
গিদো রোদ্রিগেস (Guido Rodríguez, ; জন্ম: ১২ এপ্রিল ১৯৯৪) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল বেতিস এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
গিদো ২০১৭ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ২৫ ম্যাচে ১টি গোল করেছেন।
প্রারম্ভিক জীবন
গিদো রোদ্রিগেস ১৯৯৪ সালের ১২ই এপ্রিল তারিখে আর্জেন্টিনার সায়েন্স পেনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ৯ই জুন তারিখে, ২৩ বছর, ১ মাস ও ২৮ দিন বয়সে, ডান পায়ে ফুটবল খেলায় পারদর্শী গিদো ব্রাজিলের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় পাওলো দিবালার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৭ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি আর্জেন্টিনা ১–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে গিদো সর্বমোট ১ ম্যাচে অংশগ্রহণ করেছেন।
৩৭তম জাতীয় চলচ্চিত্র পুরস্কার (বাংলাদেশ)
৩৭তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৭তম আয়োজন; যা ২০১৪ সালের ১০ মে তারিখে বঙ্গবন্ধু আন্তর্জাতিক সম্মেলন কেন্দ্রে দেওয়া হয়। এতে প্রধান অতিথি হিসেবে উপস্থিত ছিলেন প্রধানমন্ত্রী শেখ হাসিনা। পুরস্কারপ্রাপ্তদের হাতে তিনি সম্মাননা স্মারক, সার্টিফিকেট, মেডেল এবং অর্থমূল্যের চেক তুলে দেন। এর আগে ৬ ফেব্রুয়ারি ২০১৪ তারিখে সরকার চলচ্চিত্রশিল্পে গৌরবোজ্জ্বল ও অসাধারণ অবদানের জন্য ২৪টি ক্ষেত্রে বিশিষ্ট শিল্পী ও কুশলীকে ‘জাতীয় চলচ্চিত্র পুরস্কার-২০১২’ প্রদানের ঘোষণা করে। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
উপস্থাপক
৩৭তম জাতীয় চলচ্চিত্র পুরস্কার অনুষ্ঠানটি উপস্থাপনা করেন ফেরদৌস আহমেদ ও মৌসুমী।
জয়নগর ইউনিয়ন
জয়নগর ইউনিয়ন চক জয়নগর মৌজা বাংলাদেশে মোট ৬টি ইউনিয়ন রয়েছে। যথা:
কলকাতা মহানগর অঞ্চল
কলকাতা মহানগর অঞ্চল বা কলকাতা মেট্রোপলিটান অঞ্চল (কেএমএ) বা বৃহত্তর কলকাতা পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। দিল্লি ও মুম্বইয়ের পর এটি ভারতের তৃতীয় সবথেকে জনবহুল মহানগর এলাকা। এলাকাটি কলকাতা মেট্রোপলিটান ডেভেলপমেন্ট অথরিটি (কেএমডিএ) দ্বারা পরিচালিত। চারটি পৌরসংস্থা ও ৩৮টি পৌরসভা এই এলাকার অন্তর্গত।
জনপরিসংখ্যান
২০১১ সালে জনগণনার তথ্য অনুসারে কলকাতা মহানগর অঞ্চলের মোট জনসংখ্যা ১,৪১,১২,৫৩৬ জন অর্থাৎ ১ কোটি ৪০ লক্ষের কিছু বেশি। কেএমডিএ-এর রিপোর্ট অনুযায়ী অঞ্চলটির মোট আয়তন ১৮৮৬.৬৭ km2, সুতরাং এই অঞ্চলটির জনঘনত্ব ৭৪৮০ /km2
বৈজনাথ
বৈজনাথ পশ্চিম-মধ্য নেপালের সেতী অঞ্চলের অছাম জেলার সাঁফেবগর পৌরসভার বাজারকেন্দ্র। ১৮ মে ২০১৪ সালে নবগঠিত পৌরসভার সাথে যুক্ত হওয়ার আগপর্যন্ত এটি একটি গ্রাম উন্নয়ন সমিতি ছিল। ১৯৯১ সালের নেপালের জনশুমারি অনুসারে এর জনসংখ্যা ছিল ১১৬০ জন এবং খানার সংখ্যা ছিল ২৩৭ টি। ২০০১ সালের শুমারি অনুসারে জনসংখ্যা ছিল ১৩৪৫ জন এবং সাক্ষরতার হার ছিল ৭০%।
জেরুসালেম অবরোধ (১২৪৪)
১২৪৪ সালের জেরুসালেম অবরোধ ষষ্ঠ ক্রুসেডের পরের সংঘটিত ঘটনা। তখন খোয়ারিজমীয় গোত্রগুলো ১৫ জুলাই ১২৪৪ খ্রিস্টাব্দে শহরটি দখল করে নেয়।
ভূমিকা
দ্বিতীয় ফ্রেডেরিক ছিলেন পবিত্র রোমান সাম্রাজ্যের সম্রাট। তিনি ১২২০ থেকে ১২৫০ পর্যন্ত পবিত্র রোমান সাম্রাজ্যের সম্রাট ছিলে। ১২২৮-১২২৯ সালে ষষ্ঠ ক্রুসেডের নেতৃত্ব দেন। রানী ইসাবেলা ১২১২ সাল থেকে ১২২৮ সাল পর্যন্ত জেরুসালেমের রানী ছিলেন। রানীর মৃত্যুর পর দ্বিতীয় ইসাবেলার স্বামী হিসেবে ফ্রেডেরিক নিজেকে জেরুসালেমের উত্তরাধিকার তথা রাজা দাবি করেন। সম্রাটের আনা সৈন্যবাহিনী ও মুসলিম বিশ্বে তার খ্যাতি যথেষ্ট ছিলো জেরুসালেম, বেথেলহাম, নাসরৎ এবং অন্যান্য শহর আইয়ুবীয় সুলতান আল-কামিল এর সাথে চুক্তি অনুযায়ী যুদ্ধ ব্যতীত জয় করতে পারার জন্য। আল-কামিল ছিলেন মিশরের আইয়ুবীয় সাম্রাজ্যের সুলতান। নিজের ভাই আল-মুয়াজ্জামের সাথে বিরোধিতার মধ্যে সুবিধার জন্য রাজা দ্বিতীয় ফ্রেদেরিকের সাথে শান্তি চুক্তি করেন। ১২২৭ সালে আল-মুয়াজ্জামের মৃত্যুর পর ফ্রেদেরিক ফিলিস্তিনে পৌঁছে যায়। আল-কামিল তার ভাই আল-আশরাফের সাথে শান্তি চুক্তি করে ফিলিস্তিন (ট্রান্সজর্ডান সহ) ও সিরিয়া ভাগাভাগি করে নেয়। ১২২৯ খ্রিস্টাব্দে ফ্রেদেরিকের সাথে দশ বছর ব্যাপী শান্তি চুক্তি করে আল-কামিল জেরুসালেম ও অন্যান্য পবিত্র স্থান তুলে দেন। যদিও, জেরুসালেম খ্রিস্টানদের হাতে বেশিদিন ছিলো না কারণ পরবর্তীতে কার্যকর প্রতিরক্ষা ব্যবস্থা নেওয়ার জন্য তাদের কাছে নিয়ন্ত্রণ করার পর্যাপ্ত ক্ষমতা ছিলো না।
কাঁটাচুয়া
কাঁটাচুয়া (Hedgehog) শজারু-সদৃশ কাঁটাধারী স্তন্যপায়ী জন্ত। স্তন্যপায়ী জন্তটির মুখ ছাড়া সারা গা জুড়ে অসংখ্য কাঁটা। তবে কাঁটাগুলি সজারুর তুলনায় অনেক ছোট। কাঁটাচুয়ার প্রায় ১৭টি প্রজাতি মিলিয়ে এরিনাসিওমর্ফা বর্গের এরিনাসি পরিবার। কাটাচুয়া সাধারণত ইউরোপ, এশিয়া, আফ্রিকা এবং নিউজিল্যান্ডের কয়েকটি অংশে পাওয়া যায়।অস্ট্রেলিয়া এবং আমেরিকা মহাদেশে কাটাচুয়া পাওয়া যায় না।
তথ্যসূত্র
เฮดจ์ฮอก Їжакоподібні
কোমোরোস ফুটবল ফেডারেশন
কোমোরোস ফুটবল ফেডারেশন (Fédération de Football des Comores, Comoros Football Federation; এছাড়াও সংক্ষেপে এফএফসি নামে পরিচিত) হচ্ছে কোমোরোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ২০০৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কোমোরোসের রাজধানী মরোনিতে অবস্থিত।
এই সংস্থাটি কোমোরোসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কোমোরোস প্রিমিয়ার লীগ এবং কোমোরোস কাপের মতো প্রতিযোগিতার সকল কার্যক্রম পরিচালনা করে। বর্তমানে কোমোরোস ফুটবল ফেডারেশনের সভাপতির দায়িত্ব পালন করছেন কানিজাত ইব্রাহিম এবং সাধারণ সম্পাদকের দায়িত্ব পালন করছেন জামালুদ্দিন আলিফেনি।
পাবনা ক্লাস
পাবনা ক্লাস বাংলাদেশের একটি টহল নৌযান। এই শ্রেণীর জাহাজগুলিই বাংলাদেশের তৈরি প্রথম যুদ্ধজাহাজে। বর্তমানে বাংলাদেশ কোস্ট গার্ড সেগুলি পরিচালনা করছে।
ইতিহাস
পাবনা ক্লাসের টহল টহল নৌযানটি ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডে নির্মিত হয়েছিল। এই জাহাজগুলি ছিল বাংলাদেশ নৌবাহিনীর প্রথম জাহাজ। পরে ১৯৯৫ সালে বাংলাদেশ কোস্টগার্ডের গঠনের পরে জাহাজগুলি তাদের কাছে স্থানান্তর করা হয়।
নকশা
জাহাজগুলি দৈর্ঘ্য,  এবং প্রস্থে । তাদের ৭৫ টন বিশিষ্ট এবং ৩৩ জন কর্মীর পরিপূরক রয়েছে। জাহাজগুলিতে অস্ত্র হিসাবে একটি বোফর্স ৪০ মিমি বন্দুক ৬০ ক্যালোরি বহন করে। এই টহল জলযান সমূহ উপকূলীয় টহল রক্ষার পাশাপাশি নদী টহলেও ব্যবহার করা যেতে পারে।
উত্তর জয়নগর ইউনিয়ন
উত্তর জয়নগর বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।
আয়তন
উত্তর জয়নগর ইউনিয়নের আয়তন ৭,৩৫৪ একর।
প্রশাসনিক কাঠামো
উত্তর জয়নগর ইউনিয়ন দৌলতখান উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী উত্তর জয়নগর ইউনিয়নের মোট জনসংখ্যা ২৬,৫৯৫ জন। এর মধ্যে পুরুষ ১২,৭৬০ জন এবং মহিলা ১৩,৮৩৫ জন। মোট পরিবার ৫,৬৯৯টি।
শিক্ষা
২০১১ সালের আদমশুমারি অনুযায়ী উত্তর জয়নগর ইউনিয়নের সাক্ষরতার হার ৫২.৬%।
কো নী
কো নী ছিলেন বর্মার মুসলমান সমাজের অন্যতম প্রভাবশালী ব্যক্তি, মানবাধিকার কর্মী এবং নেতৃস্থানীয় আইনজীবী। তিনি ক্ষমতাসীন এনএলডি'র অন্যতম উপদেষ্টা এবং বর্ণবাদী চরম দক্ষিণপন্থী গোষ্ঠীর বিরুদ্ধে সোচ্চার এক ব্যক্তি ছিলেন।
কর্মজীবন
বর্মার মুসলমান আইনজীবী পরিষদের প্রধান এক পৃষ্ঠপোষক কো নী। বিগত বছরগুলোতে রাজনীতির উত্তাল সময়গুলোতে অনেকেই তাকে সুচির প্রধান আইনি পরামর্শদাতা হিসেবে গণ্য করতেন। উ কো নি-এর মতামতের উপর ভিত্তি করে সুচি ও তার দল দেশের প্রশাসন পরিচালনায় সেনাবাহিনীর ক্ষমতা খর্ব করতে সম্ভাব্য কিছু সাংবিধানিক সংস্কার নিয়ে কাজ করছিল বলে দেশটিতে কিছুদিন ধরেই গুঞ্জন চলছিল। তার মাঝেই এই হত্যাকাণ্ড ঘটলো। সুচির উপদেষ্টা হিসেবে তার ভূমিকার জন্য তিনি জেনারেল অং সানের সহযোগী ইউ রাজ্জাকের সংগে তুলনীয় হতেন প্রায়শ। উল্লেখ্য, ইউ রাজ্জাককেও ১৯৪৭ সালে হত্যা করা হয়েছিল। রাজ্জাক ছিলেন বর্মা মুসলিম কংগ্রেসের সভাপতি।
মৃত্যু
কো নী দেশটির প্রধান বিমান বন্দরে ২৯ জানুয়ারি ২০১৭ আততায়ীর গুলিতে মারা যান। ইন্দোনেশিয়া সফর শেষে দেশে ফিরছিলেন তিনি।
প্রকাশ কৌর
প্রকাশ কৌর ( ਪ੍ਰਕਾਸ਼ ਕੌਰ; ১৯ সেপ্টেম্বর ১৯১৯-২ নভেম্বর ১৯৮২) ছিলেন একজন পাঞ্জাবি গায়ক। তিনি মূলত পাঞ্জাবি লোকসঙ্গীত গেয়েছেন, যেখানে তাঁর বোন সুরিন্দর কৌর সহ তিনি ধরনকে অগ্রণীকরণ ও জনপ্রিয় করার জন্য কৃতিত্বপ্রাপ্ত। প্রকাশ কৌর পশতু লোকগীতও গেয়েছেন।
জীবনের প্রথমার্ধ
কৌরের জন্ম ব্রিটিশ ভারতে লাহোরের পাঞ্জাবী-শিখ পরিবারে হয়েছিল। তিনি বিখ্যাত পাঞ্জাবি গায়ক-গীতিকার সুরিন্দর কৌরের বড় বোন।
২০১৩ বাংলাদেশ গেমস
২০১৩ বাংলাদেশ গেমস হচ্ছে বাংলাদেশ গেমসের ৮ম আসর যেটি ২০১৩ সালের ২০ এপ্রিল থেকে ২৮ এপ্রিল পর্যন্ত ঢাকায় অনুষ্ঠিত হয়। মোট ৩১টি বিষয়ে ২১টি ভেন্যুতে অনুষ্ঠিত এই প্রতিযোগিতার প্রতিপাদ্য ছিলোঃ 'হদয়ে খেলার স্পন্দন'।
প্লোতিনোস
প্লোতিনোস (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।
বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।
প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত।
কিরগিজস্তানে যৌনতার উদ্দেশ্যে পাচার
কিরগিজস্তানে যৌনতার উদ্দেশ্যে পাচার হল মানব পাচার, এর উদ্দেশ্য হল যৌন শোষণ এবং দাসত্ব যা কিরগিজস্তানে ঘটে। দেশে যৌন পাচারের শিকার, প্রাথমিকভাবে নারী ও মেয়েরা। তারা সবাই কিরগিজস্তানের নৃগোষ্ঠীর সদস্য এবং এছাড়াও বিদেশীরা। ক্ষতিগ্রস্তদের কিরগিজস্তানের মধ্যে এবং এশিয়ার অন্যান্য দেশে ও বিভিন্ন মহাদেশে পাচার করা হয়। শিশু, দারিদ্র্যপীড়িত মানুষ এবং অভিবাসীরা যৌন পাচারের জন্য বিশেষভাবে ঝুঁকিপূর্ণ। তাঁদের অপহরণ করা হয়, প্রতারিত করা হয়, হুমকি দেওয়া হয়, এবং অথবা পতিতাবৃত্তিতে ও বিবাহে বাধ্য করা হয়। তাঁদের পাসপোর্ট এবং অন্যান্য নথি প্রায়ই নিয়ে নেওয়া হয়। তাঁরা শারীরিক ও মানসিক নির্যাতন এবং আঘাতের শিকার হন তাঁদের সাধারণত নজরদারির মধ্যে রাখা হয় বা আটকে রাখা হয়। ধর্ষণের ফলে এবং কনডম ব্যবহার না করার জন্য অনেকেই যৌনতা সংযুক্ত রোগে সংক্রামিত হন। অনেক সময় তাঁদের পরিবারের সদস্যদেরও হুমকি দেওয়া হয়।
কিরগিজস্তান সরকার তাদের অপ্রতুল যৌন-পাচার বিরোধী প্রচেষ্টা এবং ক্ষতিগ্রস্তদের সুরক্ষা পরিষেবার অভাবের জন্য সমালোচিত হয়েছে। দুর্নীতি একটি সমস্যা এবং পুলিশ ও কর্মকর্তাদের বিরুদ্ধেই দেশে যৌন পাচারের অপরাধে জড়িত থাকার অভিযোগ রয়েছে।
বধূ অপহরণ
কিরগিজস্তানে যৌন পাচারের একটি রূপ হল অসম্মতি সত্ত্বেও বধূ অপহরণ,- যেখানে নারী ও মেয়েদের জোর করে, শুধু আভাস দিয়ে বা সামাজিক চাপের মাধ্যমে বিয়ে ও গর্ভধারণে বাধ্য করা হয়।
কিরগিজ প্রজাতন্ত্র: দ্বিতীয় স্তরীয় নজর তালিকা
কিরগিজ প্রজাতন্ত্র (বা কিরগিজস্তান) সরকার পাচার নির্মূলের জন্য ন্যূনতম মানদণ্ড পুরোপুরি পূরণ করতে পারেনি। কিন্তু তা করার জন্য তারা উল্লেখযোগ্য প্রচেষ্টা করছে। এই প্রচেষ্টার মধ্যে রয়েছে ন্যাশনাল রেফারেল মেকানিজম (এনআরএম) গ্রহণ করা যার মধ্যে আছে ভুক্তভোগী সনাক্তকরণ এবং সামাজিক পরিষেবার সুবিধা সম্পর্কিত আনুষ্ঠানিক নীতি,পরিষেবার সুবিধা সম্পর্কিত আনুষ্ঠানিক নীতি গ্রহণ। সরকার ২০২০-২০২৪ সালের জন্য একটি নতুন জাতীয় কর্মপরিকল্পনা তৈরি করেছে যাতে যৌন শোষণ সহ অন্যান্য শিশু শ্রম প্রতিরোধ ও নির্মূল করা যায়। কিন্তু, শিশুশ্রম মোকাবিলায় নতুন উদ্যোগ সত্ত্বেও, এই বিষয়ে কিরগিজ প্রজাতন্ত্রর অগ্রগতির হার খুব কম কারণ এটি আইনে এমন একটি প্রত্যাবৃত্তি বাস্তবায়ন করেছে যা শিশুশ্রমের সবচেয়ে খারাপ প্রকার দূর করতে এর অগ্রগতি বিলম্বিত করেছে।
কিরগিজ প্রজাতন্ত্র এখন পর্যন্ত টানা তৃতীয় বছর দ্বিতীয় স্তরীয় নজর তালিকায় রয়ে গেছে।
সুরক্ষা
সরকার পাচারের শিকারদের শনাক্ত করার প্রচেষ্টা এবং ভুক্তভোগীদের সুরক্ষার প্রচেষ্টা বাড়িয়েছে।
প্রতিরোধ
সরকার পাচার রোধে প্রচেষ্টা বাড়িয়েছে। স্টেট মাইগ্রেশন সার্ভিস (এসএমএস) জাতীয় সমন্বয়কারী সংস্থা হিসেবা কাজ করে, ব্যক্তিদের মধ্যে পাচার রোধ ও মোকাবিলা করার জন্য। তারা পাচার বিরোধী আন্তঃসংযোগ কর্মী গোষ্ঠীর নেতৃত্ব দেয়, যার মধ্যে আছে আন্তঃসংযোগ, এনজিও এবং আন্তর্জাতিক সংস্থার প্রতিনিধিরা।
দুভিল আমেরিকান চলচ্চিত্র উৎসব
right|thumb|300px|১৯৯১ সালের দুভিল আমেরিকান চলচ্চিত্র উৎসবে [[যুক্তরাষ্ট্র|মার্কিন চলচ্চিত্র অভিনেত্রী শ্যারন স্টোন।]]দুভিল আমেরিকান চলচ্চিত্র উৎসব (ইংরেজি ভাষা: Deauville American Film Festival) ফরাসি চলচ্চিত্র উৎসব। এই উৎসবের বিশেষত্ব এই যে, এখানে শুধুমাত্র মার্কিন চলচ্চিত্রসমূহ পরিবেশিত হয়। ১৯৭৫ সালে ফ্রান্সের দুয়াভিল শহরে এই উৎসবের গোড়াপত্তন করেন লায়োনেল চৌচান, ও আঁদ্রে হালিমি নামে দুই ফরাসি ব্যক্তি। যদিও খুব প্রতিযোগিতাপূর্ণ নয়, তবুও এই উৎসব ১৯৯৫ সাল থেকে প্রামাণ্য চিত্র ও ১৯৯৮ সাল থেকে স্বল্পদৈর্ঘ্য চলচ্চিত্রের ওপর পুরস্কার প্রদান শুরু করে।
২০২২ নিউজিল্যান্ড ক্রিকেট দলের আয়ারল্যান্ড সফর
নিউজিল্যান্ড পুরুষ ক্রিকেট দল ২০২২ সালের জুলাই মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য আয়ারল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  প্রাথমিকভাবে সফরটি ২০২০ সালের জুন ও জুলাই মাসে অনুষ্ঠিত হওয়ার কথা ছিল। কিন্তু ২০২০ সালের মে মাসে কোভিড-১৯ মহামারির কারণে সফরটি স্থগিত করা হয়।
দলীয় সদস্য
চোটের কারণে অ্যাডাম মিলনা নিউজিল্যান্ড টি২০আই দল থেকে ছিটকে গেলে জেকব ডাফিকে তাঁর বদলি হিসেবে দলে নেয়া হয়। আয়ারল্যান্ডের কনর ওলফার্টও চোটের কারণে টি২০আই সিরিজ খেলতে অসমর্থ বলে গণ্য হলে তাঁর বদলে ফিওন হ্যান্ডকে আয়ারল্যান্ডের টি২০আই দলে যুক্ত করা হয়।
জিন টিয়ার্নি
জিন ইলাইজা টিয়ার্নি (Gene Eliza Tierney; ২০ নভেম্বর ১৯২০ - ৬ নভেম্বর ১৯৯১) ছিলেন একজন মার্কিন চলচ্চিত্র ও মঞ্চ অভিনেত্রী। তিনি তার সৌন্দর্যের জন্য প্রশংসিত ছিলেন এবং নিজেকে হলিউডের অন্যতম প্রধান অভিনেত্রী হিসেবে প্রতিষ্ঠিত করেন। টিয়ার্নি লরা (১৯৪৪) ছবিতে নাম ভূমিকায় অভিনয়ের জন্য সর্বাধিক পরিচিত। তিনি লিভ হার টু হেভেন (১৯৪৫) ছবিতে এলেন বেরেন্ট হারল্যান্ড চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
টিয়ার্নির অন্যান্য উল্লেখযোগ্য চলচ্চিত্র ভূমিকা হল হেভেন ক্যান ওয়েট (১৯৪৩)-এ মার্থা স্ট্র্যাবল ভ্যান ক্লিভ, দ্য রেজরস এজ (১৯৪৬)-এ ইসাবেল ব্র্যাডলি ম্যাচুরিন, দ্য ঘোস্ট অ্যান্ড মিসেস মুইয়ার (১৯৪৭)-এ লুসি মুইয়ার, হুয়ার্পুল (১৯৪৯)-এ অ্যান সাটন, দ্য মেটিং সিজন (১৯৫১)-এ ম্যাগি কার্লেটন ম্যাকনল্টি এবং দ্য লেফট হ্যান্ড অব গড (১৯৫৫)-এ অ্যান স্কট।
প্রারম্ভিক জীবন
জিন টিয়ার্নি ১৯২০ সালের ২০শে নভেম্বর নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার পিতা হাওয়ার্ড শেরউড টিয়ার্নি ম্যানহাটনের একজন সফল বীমা ব্যবসায়ী এবং মাতা বেল লাভিনিয়া টেলর একজন শারীরিক শিক্ষা প্রশিক্ষক। তার পিতা আইরিশ বংশোদ্ভূত। তার বড় ভাই হাওয়ার্ড শেরউড "বুচ" টিয়ার্নি এবং ছোট বোন প্যাট্রিশিয়া "প্যাট" টিয়ার্নি।
টিয়ার্নি কানেটিকাট অঙ্গরাজ্যের ওয়েস্টপোর্টে বেড়ে ওঠেন। তিনি কানেটিকাটের ফার্মিংটনের মিস পোর্টারস স্কুল ও ওয়াটারবারির সেন্ট মার্গারেট স্কুলে পড়াশোনা করেন এবং সুইজারল্যান্ডের লসানের একটি স্কুলে তার পড়াশোনা শেষ করেন। স্কুলের সাময়িকীতে তার প্রথম কবিতা নাইট প্রকাশিত হয়েছিল এবং তার জীবনের বাকি সময়েও তিনি মাঝে মাঝে কবিতা লিখতেন। স্কুলে তিনি লুইজা মে অ্যালকটের লিটল উইমেন উপন্যাস অবলম্বনে মঞ্চস্থ নাটকে জো চরিত্রে অভিনয় করেছিলেন। তার স্কুলের শিক্ষকবৃন্দ তার সম্পর্কে বলেন যে তিনি তাদের অনুকরণ করতেন এবং সেন্ট মার্গারেটে তাকে "ক্লাস রোম্যান্টিক" হিসেবে অভিহিত করা হত।
কর্মজীবন
টিয়ার্নি আর্নস্ট লুবিচের হাস্যরসাত্মক হেভেন ক্যান ওয়েট (১৯৪৩) ছবিতে মার্থা স্ট্র্যাবল ভ্যান ক্লিভ চরিত্রে অভিনয় করেন, যা তার কর্মজীবনের বিকাশে গুরুত্বপূর্ণ ভূমিকা পালন করে। তিনি ১৯৪৪ সালে ডানা অ্যান্ড্রুজের সাথে অটো প্রেমিঞ্জারের নোয়া চলচ্চিত্র লরা-এ নাম ভূমিকায় অভিনয় করেন। আ বেল ফর অ্যাডানো (১৯৪৫) ছবিতে অভিনয়ের পর তিনি লিভ হার টু হেভেন (১৯৪৫) ছবিতে হিংসুটে আত্মরতিমূলক যৌন আবেদনময়ী এলেন বেরেন্ট হারল্যান্ড চরিত্রে অভিনয় করেন। বেন অ্যামেস উইলয়ামসের সর্বাধিক বিক্রীত উপন্যাস অবলম্বনে নির্মিত এই ছবিতে কর্নেল ওয়াইল্ডের বিপরীতে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এটি ১৯৪০-এর দশকে টুয়েন্টিয়েথ সেঞ্চুরি ফক্সের সবচেয়ে ব্যবসাসফল চলচ্চিত্র। পরিচালক মার্টিন স্কোরসেজি এই ছবিটিকে তার সর্বকালের সবচেয়ে প্রিয় চলচ্চিত্রের একটি বলে উল্লেখ করেন এবং বলেন টিয়ার্নি ছিলেন স্বর্ণযুগের সবচেয়ে অমূল্যায়িত অভিনেত্রীদের একজন।
টিয়ার্নি ওয়াল্টার হিউস্টন ও ভিনসেন্ট প্রাইসের সাথে ড্রাগনউইক (১৯৪৬) চলচ্চিত্রে মিরান্ডা ওয়েলস চরিত্রে অভিনয় করেন। এটি ছিল পরিচালক হিসেবে জোসেফ এল. ম্যাংকাভিৎসের অভিষেক চলচ্চিত্র। একই সময়ে তিনি উইলিয়াম সমারসেট মম্‌ের উপন্যাস দ্য রেজরস এজ অবলম্বনে নির্মিত একই নামের (১৯৪৬) ছবিতে টাইরন পাওয়ারের বিপরীতে ইসাবেল ব্র্যাডলি ম্যাচুরিন চরিত্রে অভিনয় করেন। ১৯৪৭ সালে তিনি ম্যাংকাভিৎসের দ্য ঘোস্ট অ্যান্ড মিসেস মুইয়ার ছবিতে রেক্স হ্যারিসনের বিপরীতে লুসি মুইয়ার চরিত্রে অভিনয় করেন। পরের বছর তাকে পাওয়ারের সাথে ব্যবসাসফল স্কুবল হাস্যরসাত্মক দ্যাট ওয়ান্ডারফুল আর্জ (১৯৪৮) ছবিতে সারা ফার্লি চরিত্রে দেখা যায়। টিয়ার্নি রিচার্ড কন্তে ও হোসে ফেরারের বিপরীতে লরা ছবির পরিচালক প্রেমিঞ্জারের ধ্রুপদী নোয়া চলচ্চিত্র হুয়ার্পুল (১৯৪৯)-এ অ্যান সাটন চরিত্রে পুনরায় একত্রে কাজ করেন।
তিনি ধারে প্যারামাউন্ট পিকচার্সে কাজ করেন এবং জন লুন্ড, থেলমা রিটার ও মিরিয়াম হপকিন্সের সাথে মিচেল লেইসেনের প্রহসনধর্মী দ্য মেটিং সিজন (১৯৫১)-এ ম্যাগি কার্লেটন ম্যাকনল্টি চরিত্রে অভিনয় করেন। এই দশকে তাকে রে মিলান্ডের বিপরীতে ওয়ার্নার ব্রসের ক্লোজ টু মাই হার্ট]]-এ মিজ শেরিডান চরিত্রে এবং দ্য লেফট হ্যান্ড অব গড (১৯৫৫)-এ অ্যান স্কট চরিত্রে দেখা যায়।
ভটাকাটিয়া
ভটাকাটিয়া পশ্চিম-মধ্য নেপালের সেতী অঞ্চলের অছাম জেলার একটি ছোট্ট শহর। ১৯৯১ সালের নেপালের জনশুমারি অনুসারে এর জনসংখ্যা ছিল ৩২৭০ জন এবং খানার সংখ্যা ছিল ৫৮০ টি। ২০০১ সালের শুমারি অনুসারে জনসংখ্যা ছিল ৩৯০৬ জন এবং সাক্ষরতার হার ছিল ২৬%। স্থানীয় বাসিন্দাদের প্রায় সবাই হিন্দুধর্মাবলম্বী।
আকাশ ৮
আকাশ বাংলা (বর্তমানে আকাশ ৮) হলো একটি বাংলা টেলিভিশন স্টেশন। চ্যানেলটি কলকাতায় জি এন্টারটেইনমেন্ট এর অধিনে ১৯৯৯ সালে প্রতিষ্ঠিত হয়। এই চ‍্যানেলটির সবথেকে জনপ্রিয় অনুষ্ঠান হল গুড মর্নিং আকাশ যেটি প্রতিদিন সকাল ৭.০০ টায় সরাসরি প‍্রচার করা হয়।২০১৩ সালের অক্টোবরে নতুন লোগো উন্মোচন করে ও নাম পরিবর্তন করে 'আকাশ ৮' হয়। বর্তমানে এর সিও অশোক সুরানা ও পরিচালক ঈশিতা সুরানা।চ্যানেলটি নিউজ  প্রচার করে বিকেল ৫.০০ টা,সন্ধ্যা  ও রাত ১০.৩০ টায়।
পূর্ব‌ অবস্থা
thumb|150px|আকাশ ৮ এর পূর্বের আকাশ বাংলা লোগো চ্যানেলটি ২৪ ঘণ্টার বাংলা বিনোদন চ্যানেল হিসেবে যাত্রা শুরু করে ধারাবাহিক নাটক প্রচার করে । যেমন- কুরুক্ষেত্র, সানাই, প্রবাহিনী, দত্তা, ও চরিত্রহীন। এই চ্যানেলে "রাজা ও গজা " ও সম্প্রচারিত হত । যা পূর্বে জি বাংলাতে প্রচারিত হত। পরে এই চ্যানেলে প্রচারিত হওয়া শুরু হয়। কিন্তু তাদের টি আর পি কমে যায়। আকাশের জনপ্রিয় নাটক কুরুক্ষেত্র(২০০৯) এর টিআরপি ও কমে যায়।ফলে ২০১২ সালের প্রথম দিকে এই চ্যানেল ২৪ ঘণ্টার  সংবাদ চ্যানেলে  পরিবর্তিত হয়।
বর্তমান
চ্যানেলটি অন্য চ্যানেলের মত পুনঃনির্মাণ বা বউ-শাশুড়ির সংঘর্ষ নিয়ে ধারাবাহিক তৈরি না করে সাহিত্য নির্ভর ধারাবাহিক তৈরি করে।
আন্তর্জাতিক কলেজিয়েট প্রোগ্রামিং প্রতিযোগিতা
আন্তর্জাতিক কলেজিয়েট প্রোগ্রামিং প্রতিযোগিতা বা ইন্টারন্যাশনাল কলেজিয়েট প্রোগ্রামিং কনটেস্ট (সংক্ষেপে আইসিপিসি) সারা বিশ্বের বিশ্ববিদ্যালয় পর্যায়ের ছাত্র-ছাত্রীদের জন্য একটি মর্যাদাপূর্ণ প্রোগ্রামিং প্রতিযোগিতা। আইসিপিসির নির্বাহী পরিচালক এবং বেইলর বিশ্ববিদ্যালয়ের অধ্যাপক ড. উইলিয়াম বি. পাউচার এই প্রতিযোগিতা পরিচালনা করেন। আইসিপিসির সদর দপ্তর বেইলর বিশ্ববিদ্যালয়ে অবস্থিত এবং ছয়টি মহাদেশে এর স্বায়ত্ত্বশাসিত অঞ্চল রয়েছে। ছয়টি মহাদেশে পৃথক প্রতিযোগিতার শীর্ষ প্রতিযোগিদের নিয়ে ফাইনাল প্রতিযোগিতা অনুষ্ঠিত হয়। ২০১৮ সালের আইসিপিসিতে ১১০ টি দেশের ৩,২৩৩ টি বিশ্ববিদ্যালয়ের ৫২,৭০৯ জন শিক্ষার্থী অংশগ্রহন করেছিল।
আইসিপিসি ফাউন্ডেশন এই প্রতিযোগিতার পৃষ্ঠপোষকতা করে এবং আইসিপিসি নীতি ও পদ্ধতি অনুসারে আয়োজক বিশ্ববিদ্যালয় এবং অলাভজনক কিছু সংস্থার সাথে চুক্তির অধীনে এই প্রতিযোগিতা অনুষ্ঠিত হয়। ১৯৭৭ থেকে ২০১৭ পর্যন্ত অ্যাসোসিয়েশন ফর কম্পিউটিং মেশিনারি (এসিএম) এর পৃষ্ঠপোষকতায় অনুষ্ঠিত হতো এবং এটিকে এসিএম-আইসিপিসি হিসাবে উল্লেখ করা হতো।
উদ্দেশ্য
আইসিপিসি বা আন্তর্জাতিক কলেজিয়েট প্রোগ্রামিং প্রতিযোগিতা সারা বিশ্বের বিশ্ববিদ্যালয়ের শিক্ষার্থীদের জন্য একটি অতিরিক্ত পাঠ্যক্রমিক ও প্রতিযোগিতামূলক প্রোগ্রামিং খেলা। আইসিপিসি প্রতিযোগিতা প্রতিভাধর শিক্ষার্থীদের তাদের টিমওয়ার্ক, প্রোগ্রামিং এবং সমস্যা সমাধানের প্রক্রিয়ায় তাদের দক্ষতা প্রদর্শন ও অর্জন করার সুযোগ প্রদান করে।
প্রতিযোগীতার নিয়ম
আইসিপিসি দলীয় প্রতিযোগিতা। বর্তমান নিয়ম অনুযায়ী প্রতিটি দলে ৩ জন করে সদস্য থাকে। প্রতিযোগীদের অবশ্যই বিশ্ববিদ্যালয়ের ছাত্র বা ছাত্রী হতে হবে, যারা প্রতিযোগীতার পূর্বে পাঁচ বছরের কম সময় বিশ্ববিদ্যালয়ে শিক্ষালাভ করেছে। যেসব প্রতিযোগী ইতিপূর্বে দু'বার ওয়ার্ল্ড ফাইনালে অথবা পাঁচবার আঞ্চলিক ফাইনালে অংশগ্রহণ করেছে তারা পুনরায় প্রতিযোগীতায় যোগ দিতে পারে না।
প্রতিযোগীতার সময় প্রতিটি দলকে ৮ থেকে ১১টি সমস্যা দেয়া হয় (আঞ্চলিকে সাধারণত ৮টি এবং ফাইনালে ১০টি), যা ৫ ঘণ্টা সময়ের মধ্যে সমাধান করতে হয়। এ সমস্যাগুলোর সমাধান সি, সি++ অথবা জাভার প্রোগ্রাম হিসেবে জমা দিতে হয়। প্রোগ্রামগুলো কিছু পরীক্ষামূলক ডাটা দ্বারা চালানো হয়। কোন প্রোগ্রাম সঠিক সমাধান দিতে ব্যর্থ হলে জমাদানকারী দলকে তা অবহিত করা হয় এবং তারা ভিন্ন সমাধান জমা দিতে পারে। সর্বাধিকসংখ্যক সমস্যা সমাধানকারী দলকে বিজয়ী ঘোষণা করা হয়। একাধিক দল সমান সংখ্যক সমস্যা সমাধান করলে তাদের মধ্যে রাংক নির্ধারণ করা হয়। এই রাংকিং এ কোন দলের স্থান নিম্নরূপে নির্ধারণ করা হয়: প্রতিটি সঠিক সমাধান জমা দেয়ার সময়ের যোগফল এবং প্রতিটি ভুল সমাধান জমা দেবার জন্যে (যাদের সঠিক সমাধান পরবর্তীকালে জমা দেয়া হয়েছে) ২০ মিনিট অতিরিক্ত গণনা করা হয়।
এসিএম আইসিপিসি ২০১৮ - ঢাকা রিজিওনাল কনটেস্ট
এসিএম আইসিপিসি ২০১৮ (এশিয়া ওয়েস্ট সাবকন্টিনেন্ট কনটেস্ট) ঢাকা রিজিওনাল কনটেস্ট ঢাকার বাংলাদেশ ইউনিভার্সিটি অব বিজনেস অ্যান্ড টেকনোলজির নিজস্ব ক্যাম্পাসে আয়োজিত হয়। এই রিজিওনাল কনটেস্টে জিতে শাহজালাল বিজ্ঞান ও প্রযুক্তি বিশ্ববিদ্যালয়। প্রথম রানার আপ হয় বুয়েট এবং দ্বিতীয় রানার আপ হয় ঢাকা বিশ্ববিদ্যালয়।
২০২২ আইসিপিসি ওয়ার্ল্ড ফাইনালস
২০২২ সালের আন্তর্জাতিক কলেজিয়েট প্রোগ্রামিং প্রতিযোগিতার ৪৫ তম আসরের আয়োজক দেশ হিসেবে ৮ মার্চ ২০২২ এ বাংলাদেশের নাম আনুষ্ঠানিকভাবে ঘোষণা করা হয়। এ আসরের মূল আয়োজক বাংলাদেশ সরকারের তথ্য ও যোগাযোগ প্রযুক্তি বিভাগ, আন্তর্জাতিক আয়োজক আইসিপিসি ফাউন্ডেশন, অ্যাকাডেমিক হোস্ট ইউনিভার্সিটি অব এশিয়া প্যাসিফিক এবং সহ আয়োজক বাংলাদেশ কম্পিউটার কাউন্সিল। দক্ষিণ এশিয়ায় চীন, জাপান এবং থাইল্যান্ডের পর চতুর্থ দেশ হিসেবে বাংলাদেশ এই প্রতিযোগিতার আয়োজক হিসেবে কাজ করে। ঢাকাতে অনুষ্ঠিত এই প্রতিযোগিতায় ১৩৭ টি ইউনিভার্সিটি ৬৯ টি দেশ থেকে নির্বাচিত হয়ে ফাইনাল রাউন্ডে অংশ নেয় এবং কম সময়ে সর্বোচ্চ (১২টির মধ্যে ১১ টি) সমস্যা সমাধান করে ম্যাসাচুসেট্‌স ইনস্টিটিউট অব টেকনোলজি (MIT) প্রথম স্থান অধিকার করে গোল্ডেন মেডেল নিশ্চিত করে।
উল্লেখযোগ্য অংশগ্রহণকারী
সাবেক অনেক আইসিপিসি অংশগ্রহণকারীরই সফটওয়ার শিল্প ও গবেষণায় উল্লেখযোগ্য অর্জন রয়েছে। তাঁদের মধ্যে রয়েছেন ফেসবুকের সাবেক সিটিও এবং কোরার প্রতিষ্ঠাতা অ্যাডাম ডি'অ্যাঙ্গেলো, টেলিগ্রাম মেসেঞ্জারের সহ-উদ্যোক্তা নিকোলাই ডুরভ, অ্যাপাচি স্পার্কের নির্মাতা মেটিআই যাহেইরিয়া, জ্যাপোজ এর সিইও ও বিনিয়োগকারী টনি শেই এবং গুগল এর প্রথম কর্মকর্তা ক্রেইগ সিলভারস্টাইন।
রোধক
রোধক বা রেজিস্টর তড়িৎ বর্তনীতে ব্যবহৃত, দুই প্রান্ত বিশিষ্ট একপ্রকার যন্ত্রাংশ। এর কাজ হল তড়িৎ প্রবাহকে রোধ করা বা বাধা দেয়া। অর্থাৎ পরিবাহকের যে ধর্মের জন্য এর মধ্য দিয়ে বিদ্যুৎ বা তড়িৎ প্রবাহ বিঘ্নিত বা বাধাপ্রাপ্ত হয় তাকে রোধ বলে। তড়িৎ বর্তনীতে থাকা অবস্থায় রোধক তার দুই প্রান্তের মধ্যে বিভব পার্থক্য সৃষ্টি করার মাধ্যমে তড়িৎ প্রবাহকে বাধা দেয়।
থাম্ব|200x140পিক্সেল|চিত্র-১: রেজিস্টর বা রোধক
রোধকত্ব
মূল নিবন্ধ পড়ুনঃ বৈদ্যুতিক রোধকত্ব ও পরিবাহীতা (Electrical resistivity and conductivity)
রোধকত্ব (Resistivity) বস্তুর একটি বৈশিষ্ট্য। কোন বস্তুর তড়িৎ আধানের (Electric Charge) প্রবাহকে কী পরিমাণ বাধা দিবে তা তার রোধকত্বের উপর নির্ভর করে। একক দৈর্ঘ্যের, একক (সুষম) প্রস্থচ্ছেদের ক্ষেত্রফল বিশিষ্ট কোন বস্তুর রোধই ওই বস্তুর রোধকত্ব। যে পদার্থের রোধকত্ব যত বেশি সে পদার্থ তড়িৎ আধানের প্রবাহকে তত বেশি বাধা দেয়। সাধারণত ধাতব পদার্থের রোধকত্ব কম হয়।
বস্তুর রোধকত্ব তার তাপমাত্রার উপরও নির্ভরশীল। সাধারণত গ্রীক অক্ষর ρ (উচ্চারণ: রো) দ্বারা রোধকত্বকে প্রকাশ করা হয়। রোধকত্বের আন্তর্জাতিক একক ওহম-মিটার (Ohm-meter), সংক্ষেপে প্রকাশ করা হয় 𝛀 m।
রোধ
যেখানে,
ও'মের সূত্র
ব্যাখ্যা: ধরা যাক, একটি পরিবাহক, এর দুই প্রান্তের বিভব যথাক্রমে V_A ও V_B। যদি V_A > V_Bহয়, তাহলে পরিবাহকের দুই প্রান্তের বিভব পার্থক্য হবে, V=V_A-V_B এবং A থেকে B বিন্দুর দিকে তড়িৎপ্রবাহ চলবে। এখরন স্থির তাপমাত্রায় পরিবাহকের ভিতর দিয়ে প্রবাহিত তড়িৎ প্রবাহ I হলে ও’মের সূত্রানুসারে,
IαV
বা, I=GV
এখানে G একটি সমানুপাতিক ধ্রুবক, একে পরিবাহকের তড়িৎ পরিবাহিত বলে। G এর বিপরীত রাশি উপরিউক্ত সমীকরণে বসালে আমরা পাই,
........................(i)
বা, V = {I}{R} যেখানে,
প্রকারভেদ
বিভিন্ন দৃষ্টিকোণ থেকে বিবেচনা করে রেজিস্টরের শ্রেনীবিভাগ করা যায়। তা নিম্নে উল্লেখ করা হলোঃ
১। স্থির মানের রেজিস্টর
২। পরিবর্তনশীল মানের রেজিস্টর (পটেনশিওমিটার এবং রিহোস্ট্যাট)
রেজিস্টিভ উপাদানের (যে উপাদানে রেজিস্টর তৈরী হয়) উপর ভিত্তি করে নিম্নলিখিত প্রকারের হয়ে থাকেঃ
১। কার্বন কম্পোজিশন রেজিস্টর (সর্বদা স্থির মানের হয়)
২। ওয়্যার উন্ড রেজিস্টর (স্থির ও পরিবর্তনশীল উভয় মানের হয়)
৩। ফিল্ম-টাইপ রেজিস্টর (স্থির ও পরিবর্তনশীল উভয় মানের হয়)
৪। সারফেস মাউন্ট রেজিস্টর (সর্বদা স্থির মানের হয়)
৫। ফিউজ্যাবল রেজিস্টর (সর্বদা স্থির মানের হয়)
৬। আলোক সংবেদনশীল রেজিস্টর (সর্বদা পরিবর্তনশীল মানের হয়)
৭। তাপ সংবেদনশীল রেজিস্টর (সর্বদা পরিবর্তনশীল মানের হয়)
শ্রেণী সমবায়
ধরা যাক, প্রতিটি রোধকের দুটি প্রান্তকে যথাক্রমে A ও B দ্বারা সূচিত করা হল । এখন যদি দুই বা ততোধিক রোধ এমনভাবে যুক্ত করা হয় যেন প্রথমটির B-প্রান্ত দ্বিতীয়টির A-প্রান্তে, দ্বিতীয়টির B-প্রান্ত তৃতীয়টির A-প্রান্তে সংযুক্ত থাকে ফলে প্রতিটি রোধের মধ্যদিয়ে একই তড়িৎ প্রবাহ প্রবাহিত হয় তাহলে এধরনের সমবায়কে শ্রেণী (Series) সমবায় বলা হয়। চিত্র-১.৩(ক) তে শ্রেণী সমবায় দেখান হয়েছে। কেন্দ্র|330x330px|চিত্র-১.৩(ক): শ্রেণী সমবায় রোধ|থাম্ব শ্রেণী সমবায়ের ক্ষেত্রে লক্ষ্যণীয় বিষয় হচ্ছে, প্রতিটি রোধের মধ্যদিয়ে একই তড়িৎ প্রবাহ প্রবাহিত হতে হবে। একই তড়িৎ প্রবাহ বলতে একই মানের তড়িৎ প্রবাহ বুঝান হয় না। চিত্র-১.৩(খ) তে R1, R2, R3 এবং R4 এর মধ্যদিয়ে একই তড়িৎ প্রবাহ I প্রবাহিত হচ্ছে, তাই R1, R2, R3 এবং R4 রোধক চারটি P ও Q বিন্দুর মধ্যে শ্রেণী সমবায়ে যুক্ত আছে।
চিত্র-১.৩(খ) এর দিকে লক্ষ্য করলে দেখা যাবে, R5 এবং R6 এর মধ্যদিয়ে প্রবাহিত তড়িৎ প্রবাহ I, M বিন্দুতে I_1 ও I_2 এই দুই ভাগে বিভক্ত হয়ে যথক্রমে R9 ও R7 এর মধ্যদিয়ে প্রবাহিত হচ্ছে । এখন কিন্তু R5, R6, R7 এবং R8 রোধক চারটি X ও Y বিন্দুর মধ্যে শ্রেণী সমবায়ে যুক্ত নেই। কারণ, R5 এবং R6 রোধক দুটির মধ্যদিয়ে তড়িৎ প্রবাহ I প্রবাহিত হলেও R7 এবং R8 রোধক দুটির মধ্যদিয়ে তড়িৎ প্রবাহ I_2 প্রবাহিত হচ্ছে। ফলে, সংজ্ঞা অনুযায়ী, R5, R6, R7 এবং R8 রোধক চারটি X ও Y বিন্দুর মধ্যে শ্রেণী সমবায়ে যুক্ত নেই। ঠিক একইরকম যুক্তি দিয়ে বলা যায় যে, R5, R6 এবং R9 রোধক তিনটি X ও Z বিন্দুর মধ্যে শ্রেণী সমবায়ে যুক্ত নেই, এবং R7, R8 এবং R9 রোধক তিনটিও Z ও Y বিন্দুর মধ্যে শ্রেণী সমবায়ে যুক্ত নেই। কিন্তু R5 এবং R6 রোধক দুটি X ও M বিন্দুর মধ্যে শ্রেণী সমবায়ে যুক্ত আছে।
তূল্য রোধ
ধরা যাক, P ও Q বিন্দুর মধ্যে বিভব পার্থক্য V [চিত্র-১.৩(খ)]। এখন R1, R2, R3 এবং R4 রোধকগুলোর পরিবর্তে যদি Rs মানের এমন একটি রোধক যুক্ত করা হয় যেন P ও Q বিন্দুর মধ্যে বিভব পার্থক্য V এবং Rs এর মধ্যদিয়ে তড়িৎ প্রবাহ I এর কোন পরিবর্তন হয় না তাহলে Rs কে R1, R2, R3 এবং R4 এর শ্রেণী সমবায়ের তূল্যরোধ (Equivalent Resistance) বলা হয়।
যদি R_1, R_2, R_3, ..., এবং R_n রোধকসমূহ শ্রেণী সমবায়ে যুক্ত থাকে তবে তাদের তূল্যরোধ, R_s এর মান নিম্নোক্ত সূত্রের মাধ্যমে নির্ণয় করা যায়,
সমান্তরাল সমবায়
যদি দুই বা ততোধিক রোধের একপ্রান্ত এক বিন্দুতে এবং অন্যপ্রান্ত অন্য আরেকটি বিন্দুতে সংযুক্ত থাকে ফলে প্রতিটি রোধের বিভব পার্থক্য সমান হয় তাহলে এধরনের সমবায়কে সমান্তরাল সমবায় বলা হয়।
সমান্তরাল সমবায় বর্তনীর বৈশিষ্ট্য
১। সমান্তরাল সমবায় বর্তনীতে ( রোধকের মান যাই হোক না কেন ) প্রত্যেক রোধকের আড়াআড়িতে বিভব পার্থক্য সমান থাকে ।
২। এই বর্তনীতে সমতুল্য রোধকের বিপরীত মান প্রত্যেক রোধকের বিপরীত মানের যোগফলের সমান ।
৩। এই বর্তনীতে বিদ্যুৎ প্রবাহ বিভক্ত হয়ে যায় এবং প্রত্যেক রোধকে আলাদাভাবে প্রবাহিত বিদ্যুতের সম্মিলিত যোগফল বর্তনীতে প্রবাহিত মোট বিদ্যুতের সমান।
রোধকের মান
রোধকের মান প্রকাশ করা হয় রোধ দিয়ে যার পরিমাপের একক হল ওহম। এগুলোর গায়ে রং এর যে রিং থাকে তা হতে এর মান বুঝা যায়। কালার কোড টির একটি সহজ সূত্র হলো: B B R O Y Good Boy Very Good Worker (০ ১ ২ ৩ ৪ ৫ ৬ ৭ ৮ ৯)। thumb|রোধকের কালার ব্যান্ড thumb|রোধকের কালার কোড
সাধারণত ১ম ৩টি রিং থেকে মান বের করা হয়, ৩য় রিংটির মান অনুযায়ী ০ বসাতে হয়। এ ছাড়া কাল রং মানে কোন মান হবে না যেমন: Brown Black Brown মানে ১ - ০ অর্থাৎ এটি ১০ ও'মের রোধক। ৪ ও ৫ নং ব্যান্ড বা রিং টলারেন্স নির্দেশ করে। ৪নং এর রং অনুযায়ী তার মানের থেকে ৫⁄১০% মান এদিক সেদিক হতে পারে।
রেজিস্টরের পাওয়ার রেটিং
পাওয়ার রেটিং বলতে কোনো রেজিস্টর কি পরিমাণ তাপ সহ্য করতে পারে তা বুঝায় । অর্থাৎ এটির মধ্য দিয়ে সর্বোচ্চ কত পরিমাণ কারেন্ট প্রবাহিত হতে পারবে । এটিকে ওয়াটে (watt) প্রকাশ করা হয় । যে সমস্ত জায়গায় বেশি বিদ্যুৎ খরচ হয় সে সব ক্ষেত্রে বেশি ওয়াটের রেজিস্টর ব্যবহার করা হয় । কারণ, এক্ষেত্রে কম ওয়াটের রেজিস্টর ব্যবহার করলে রেজিস্টরটি তাড়াতাড়ি গরম হয় এবং জ্বলে নষ্ট হয়ে যায় । রেজিস্টরের ওয়াটেজ যত বেশি হয় রেজিস্টরটি তত বেশি বড় অর্থাৎ লম্বা এবং মোটা হয় । সার্কিটে নষ্ট রেজিস্টর পরিবর্তনের সময় অবশ্যই সম ওয়াট বা তারও বেশি ওয়াটের রেজিস্টর ব্যবহার করতে হয় । অর্থাৎ, P = (Imax)2×R ওয়াট Imax =
এখানে,
P = রেজিস্টরের ওয়াট
Imax = সর্বোচ্চ নিরাপদ কারেন্ট (A)
R = রেজিস্টরের রেজিস্ট্যান্স (Ohm)
রোধের কিছু বৈদ্যুতিক বৈশিষ্ট্য
১। রেজিস্টর একটি দুই টার্মিনাল বিশিষ্ট ডিভাইস
২। এটি নন-পোলার ডিভাইস
৩। এটি লিনিয়ার ডিভাইস
৪। এটি প্যাসিভ ডিভাইস
সাধারণতঃ রেজিস্টরের রেজিস্ট্যান্স দুই টার্মিনালের মধ্যে ক্রিয়া করে এবং ব্যবহারিক ক্ষেত্রে এর দুটি টার্মিনাল থাকে বলে একে দুই টার্মিনাল ডিভাইস বলে। তবে কিছু পরিবর্তনশীল মানের রেজিস্টর আছে যাদের তিনটি টার্মিনাল রয়েছে, যেমন পটেনশিওমিটার এবং রিহোস্ট্যাট। কোন সার্কিটের দুটি অংশের মাঝে পরিবর্তনশীল মানের রেজিস্ট্যান্স প্রয়োগের ক্ষেত্রে কিংবা ভোল্টেজ ডিভাইডার হিসাবে এগুলি ব্যবহার হয়। এগুলির কার্যকরী উপাদান রেজিস্টর হলেও এগুলিকে সরাসরি রেজিস্টর নামে অভিহিত করা হয় না বরং বলা হয় পটেনশিওমিটার এবং রিহোস্ট্যাট।
নন-পোলার বলতে বুঝায়, যার কোন পোলারিটি বা ধনাত্বক-ঋণাত্বক প্রান্ত নেই। অনুরূপ রেজিস্টরের কোন পোলারিটি নেই। একে যে কোন ভাবে সার্কিটে সংযুক্ত করা যায় অর্থাৎ রেজিস্টরকে সার্কিটে সংযুক্ত করার ক্ষেত্রে পোলারিটি বিবেচনা করার প্রয়োজন হয় না।
লিনিয়ার ডিভাইস বলতে এমন ডিভাইস বুঝায়, যার আড়াআড়িতে প্রযুক্ত ভোল্টেজ এবং উক্ত ভোল্টেজ সাপেক্ষে প্রবাহিত কারেন্টের মধ্যে সম্পর্ক সর্বদা সরল রৈখিক হয়।
যাজি বিটজ
যাজি বিটজ (জন্ম জুন ১, ১৯৯১) হলেন একজন জার্মান বংশোদ্ভূত, মার্কিন অভিনেত্রী, যিনি হাস্যরস দৃশ্যকাব্যের মার্কিন চলচ্চিত্র আটলান্টা'তে "ভ্যানেসা" নামক ভূমিকাটির জন্য সবচেয়ে বেশি পরিচিত। এছাড়াও ২০১৬ সালে, তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস দৃশ্যকাব্যের সাহিত্য সংকলনমূলক ধারাবাহিক ইজি'' এ আবির্ভূত হয়েছেন। বিটস, ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল ২-এ জনপ্রিয় প্রকাশনা সংস্থ্যা মার্ভেল কমিকস এর একটি চরিত্র নিসা টুরম্যান / ডমিনো ভূমিকায় অভিনয় করেছেন।
ব্যক্তিগত জীবন
বিটজ বর্তমানে নিউ ইয়র্ক শহরের ম্যানহাটন পৌরসভার উত্তর অংশে অবস্থিত হার্লেম নামক স্থানে বসবাস করছেন, যেখানে তিনি কয়েকটি নিউ ইয়র্ক-ভিত্তিক চলচ্চিতে কাজ করছেন। তিনি মার্কিন এবং জার্মানের দ্বৈত নাগরিকত্বের অধিকারী।
সেশেলস ফুটবল ফেডারেশন
সেশেলস ফুটবল ফেডারেশন (এছাড়াও সংক্ষেপে এসএফএফ নামে পরিচিত) হচ্ছে সেশেলসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর সেশেলসের রাজধানী মাহেতে অবস্থিত।
এই সংস্থাটি সেশেলসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেশেলস প্রথম বিভাগ এবং সেশেলস এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে সেশেলস ফুটবল ফেডারেশনের সভাপতির দায়িত্ব পালন করছেন এলভিস চেট্টি এবং সাধারণ সম্পাদকের দায়িত্ব পালন করছেন জর্জেস বিবি।
মোহাম্মদ হাত্তা
মোহাম্মাদ হাত্তা (মিনাংকাবাউ জাউই: محمد حتا, ; ১২ আগস্ট ১৯০২ - ১৪ মার্চ ১৯৮০) ছিলেন একজন ইন্দোনেশীয় রাজনীতিবিদ, সমরনায়ক এবং ইন্দোনেশিয়ার প্রথম উপরাষ্ট্রপতি, পরবর্তীতে ইন্দোনেশিয়ার প্রধানমন্ত্রী। তিনি ইন্দোনেশিয়ার স্বাধীনতার "ঘোষক" হিসাবে পরিচিত। তিনি ইন্দোনেশিয়ার প্রথম রাষ্ট্রপতি সুকর্ণসহ ইন্দোনেশিয়ায় বেশ কিছু নেতাদের সাথে মিলে নেদারল্যান্ডস ইস্ট ইন্ডিজ এর বিরুদ্ধে স্বাধীনতা সংগ্রামে নেতৃৃত্ব দেন।
মোহাম্মদ হাত্তা ফোর্ট দ্য কক, পশ্চিম সুমাত্রা, নেদারল্যান্ডস ইস্ট ইন্ডিজ-এ (বর্তমানে ইন্দোনেশিয়া) জন্মগ্রহণ করেন। প্রাথমিক শিক্ষার পর তিনি একটি ওলন্দাজ স্কুলে অধ্যয়ন করেন এবং ১৯২১ থেকে ১৯৩২ পর্যন্ত নেদারল্যান্ডস-এ অধ্যয়ন করেন।
মোহম্মদ হাত্তাকে প্রায়ই "বুং হাত্তা" নামে ডাকা হয়। লেখক প্রমোযদিয়া অনন্ত তোর এর মতে, "বুং হাত্তা" একটি স্বস্তিদায়ক শিরোনাম, যার অর্থ "বন্ধু", একটি বিকল্প হিসাবে একজন ব্যক্তির সাথে যোগাযোগ করার উপায় হিসেবে ব্যবহৃত হয়।
মোহাম্মদ হাত্তা ১৯০২ সালের ১২ আগস্ট নেদারল্যান্ডস ইস্ট ইন্ডিজ-এর ফোর্ট ডি কক শহরে একটি বিশিষ্ট ও সম্ভ্রান্ত ইসলামি পরিবারে জন্মগ্রহণ করেন। তার দাদা ছিলেন একজন সম্মানিত উলেমা ছিলেন। তার পিতা হাজী মোহাম্মদ জামিল মারা গেলে এবং তার ছয়টি বোন ও তার মার সঙ্গে ফোর্ট দ্য কক ত্যাগ করেন। মাতৃলীনীয় মিংংকাবাউ ঐতিহ্য অনুসারে তিনি তার মায়ের পরিবারে উত্থিত হন। তার মা এর পরিবার মূখ্য ছিলেন। স্কুলে হাতা ওলন্দাজ পড়ার পাশাপাশি কুরআন-এ হাফেজ ছিলেন